Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: Az Alkotmánybíróság a 26/1997. (IV. 25.) AB határozatában hangsúlyozta, hogy az önkormányzati rendeletalkotással szemben lényeges követelményként fogalmazható
Paragraph Index: 1070

Az Alkotmánybíróság a 26/1997. (IV. 25.) AB határozatában hangsúlyozta, hogy az önkormányzati rendeletalkotással szemben lényeges követelményként fogalmazható meg — más tényezők mellett —, hogy a közszolgáltatás díja az átalányjellegtől a ténylegesen ellátott szolgáltatás értékéhez közelítsen. (ABH 1997. 482, 486.) Az önkormányzatoknak a rendeletalkotás során ezt az elvet figyelembe kell venniük. A képviselő-testületek a szemétszállítási díj meghatározására irányuló szabályozás megalkotásakor kötele- 2000/124. szám sek a szolgáltatási díj összegét a tényleges szemétkibocsátáshoz és az elszállított szemét mennyiségéhez kötni. Ez a kötelezettség közvetlenül a Ptk. 201. §-ából (szolgáltatásellenszolgáltatás arányosságának elve) vezethető le. Az Alkotmánybíróság az Ör. alkotmányossági vizsgálata során megállapította, hogy a háztartáson belül együtt élő lakók száma alapján történő díjszámítási norma nem eredményezi a ténylegesen kibocsátott és elszállított szemét mennyiségét tükröző valós szolgáltatási díjat. Tény, hogy a szeméttárolókban elhelyezett szemét mennyisége, valamint az egyes háztartásban lakók száma között szoros összefüggés van, azonban a szolgáltatás igénybevételének mértéke szempontjából e két tényező nem feltétlenül meghatározó. Minthogy az Ör. 8. § (4) bekezdése (az 1. számú melléklettel együtt) a lakossági szilárd hulladék gyűjtésének, elszállításának és ártalmatlanításának díjtételeit kizárólag a háztartásban élő személyek számához kötötte, e közszolgáltatás igénybevevőit megfosztotta attól a lehetőségtől, hogy a tényleges szemétkibocsátás mértékéhez igazodva fizessék az elvégzett szolgáltatás díját. Ez az Ör.-beli szabályozás pedig sérti a Ptk. 201. §-ában foglaltakat — a szolgáltatás és az ellenszolgáltatás egyenértékűségének elvét — ezáltal pedig közvetetten az Alkotmány 44/A. § (2) bekezdését. Erre tekintettel az Alkotmánybíróság megállapította ezen Ör.-beli szabályozás alkotmányellenességét, és azt megsemmisítette.

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes